O2

"O2" on 2020. aasta oktoobris esilinastunud Eesti mängufilm. 

 Filmist 
Spioonipõnevik eesti luurajast, kes peab paljastama nõukogude topeltagendi. Tegevusaeg on august 1939, enne Teise maailmasõja puhkemist. Euroopat rabab uudis, et verivaenlased Nõukogude Liit ja Saksamaa sõlmisid mittekallaletungilepingu. Sellel äreval ajal langeb Eesti Nõukogude-suunalise luure ülem mõrva ohvriks – vandenõu taga näib olevat keegi ta viiest alluvast. Luureohvitser Feliks Kanguri ülesandeks saab kolleegi mõrva lahendamine ja nuhi leidmine omaenda osakonnast. Käib kassi-hiire mäng ka Eesti ja Vene luuretöötajate, agentide ja topeltagentide vahel. Kangur avastab, et äsja Poolale surmahoobi andnud Punaarmee valmistub järgmisena Eestit ründama. Olukorra muudab veelgi keerulisemaks Feliksi isiklik saladus, traagiline armulugu poolatar Mariaga.

Filmi pealkiri O2 viitab kaitseväe staabi teisel osakonnale, see oli Eesti sõjaväeluure.Režissöör Margus Paju järgmine filmiprojekt avastab Eesti spioonimaailma. ohtuleht.ee/elu, 1.08.2019.

Võttepaikadeks olid mitmed Tallinna tänavad – Adamsoni tänav ja Falgi tee, Sakala, Roosikrantsi, Tõnismäe, Hariduse, Endla tänavad, Toompuiestee ja Kaarli puiestee. Lisaks Tallinnale filmiti spioonipõnevikku ka Narvas, Tartus, Helsingis ja Vilniuses. 

Filmi tootmise toetajad olid: Eesti Filmi Instituut, Finnish Film Foundation (Soome), National Film Centre of Latvia (Läti), Lithuanian Film Centre (Leedu), Eesti Kultuurkapital jt.

 Osatäitjad  
 Feliks Kangur – Priit Võigemast
 Ivan Kostrov – Kaspars Znotinš   
 Maria Dubrawska –	Agnese Cirule 
 major Kurg – Elmo Nüganen
 Toomas Kitsing – Johan Kristjan Aimla
 Linda Ahven – Doris Tislar
 kolonel Saar – Rein Oja
 Andres Piirisild – Indrek Ojari
 Johan Sõber – Tambet Tuisk
 Tatjana Kostrova – Ieva Andrejevaite
 Edith Parik – Hele Kõrve
 Paul Parik – Alo Kõrve
 Punaarmee major Kozlov – Valentin Novopolskij
 Kirill Kozlov – Dainis Sumiškis
ja teised.

 Esilinastus, vaatajad 
 kinos: 06.10.2020, kino Coca-Cola Plaza, Tallinn
 kinos: 09.10.2020, üle Eesti
 avanädalavahetusel kinodes 15 694 vaatajat
 kinodes kokku 75 270 vaatajat"O2", esilinastused. Eesti filmi andmebaas, vaadatud 30. aprill 2024.

 Festivalid, osalemine, auhinnad 
 Preemia, Eesti Kultuurkapitali audiovisuaalse kunsti sihtkapitali aastapreemia 2021; Meelis Veeremets – parim filmioperaator
 Nominatsioon, Neitsi Maali - Eesti Filmiajakirjanike Ühingu aasta filmi auhind 2020
 Auhind, Eesti Meelelahutusauhinnad (Kroonika) 2021; Aasta Eesti film"O2". Festivalid ja auhinnad. Eesti filmi andmebaas, vaadatud 30. aprill 2024.
 Nominatsioon, EFTA – Eesti filmi- ja teleauhinnad 2021; Parim meesnäitleja – Priit Võigemast, Parim filmikunstnik – Jaagup Roomet
 Nominatsioon, Latvian National Film Festival (Riia) 2023; Parim näitleja kõrvalosas – Kaspars Znotinš
 Nominatsioon, Lithuanian Film Awards 2022; Parim helirežissöör – Vytis Puronas"O2". IMDb.

 Viited 

 Välislingid 
"O2". Videoklipp.
"O2". IMDb.
Keit Paju. Režissöör Margus Paju järgmine filmiprojekt avastab Eesti spioonimaailma. Õhtuleht, 1. august 2019.
Toomas Sildam. Tiit Aleksejev: 1939 on meie veremälus, aga seda ei pea kirjutama nutulauluna. err.ee, 9. oktoober 2020.
Andrei Liimets. "O2" on visuaalselt vaimustav maailmaklassi spioonifilm. Postimees, 7. oktoober 2020.

Kategooria:Eesti filmid
Kategooria:2020. aasta filmid
Kategooria:Ajaloolised filmid
Kategooria:Eesti põnevusfilmid
Kategooria:Filmid Eesti lähiajaloost
Kategooria:Spioonifilmid